ฝ่านค้านเน้นอภิปรายปัญหาเศรษฐกิจ ของแพง
วันแรกของการอภิปรายทั่วไปโดยไม่ลงมติ ตามมาตรา 152 ของรัฐธรรมนูญฯ ภาพรวมจนถึงขณะนี้ยังคงเป็นไปด้วยความราบรื่น พลเอก ประยุทธ์ จันทร์โอชา นายกรัฐมนตรี และคณะรัฐมนตรีเข้าร่วมรับฟังอภิปรายตั้งแต่ช่วงเช้า โดยเริ่มการอภิปราย นายชลน่าน ศรีแก้ว ผู้นำฝ่ายค้านในสภาผู้แทนราษฎร ได้อภิปรายเปิดญัตติเสนอแนะปัญหาต่อคณะรัฐมนตรีเพื่อสอบถามข้อเท็จจริงและแนะแนวทางการแก้ไขปัญหาที่เกิดขึ้นในปัจจุบัน โดยเฉพาะสินค้าราคาแพงที่ประชาชนกำลังประสบอยู่ พร้อมย้ำเรื่องที่นำมาอภิปรายไม่ใช่ปัญหาเดิมแต่เป็นปัญหาที่ยังไม่ได้แก้ไขขณะที่ พลเอก ประยุทธ์ จันทร์โอชา นายกรัฐมนตรี ชี้แจงทันทีว่า รัฐบาลพร้อมรับฟังด้วยเหตุผลและสิ่งที่เป็นประโยชน์ แต่สถานการณ์ที่เกิดขึ้นหลายเรื่องพร้อมกัน รัฐบาลพยายามแก้ไขร่วมกับหลายภาคส่วน และจะให้รัฐมนตรีช่วยชี้แจงรายละเอียดความก้าวหน้าในการแก้ปัญหาให้ประชาชนเข้าใจ ส่วนปัญหาเศรษฐกิจที่เกิดจากวิกฤติของโลก ได้แก้ปัญหาเชิงโครงสร้างทั้งหมดจนขณะนี้ดีขึ้นมาก รวมทั้งเรื่องการแก้ปัญหาโควิด-19 และการจัดหาวัคซีนที่ช่วงแรกมีความไม่แน่นอน ซึ่งรัฐบาลได้แก้ปัญหาจนปัจจุบันมีเพียงพอและเป็นที่ยอมรับของนานาชาติจากนั้นยังคงเป็นการอภิปรายของฝ่ายค้าน ในส่วนของหัวหน้าพรรคร่วมฝ่ายค้าน ทั้งปัญหาการปฏิรูปการเมืองและการแก้ปัญหาที่ดินทำกิน ล้มเหลวและไม่เห็นผลเป็นรูปธรรม